《饮马长城窟行》
清代·李锴

阶前促织悲，女儿织素丝。素丝镇相乱，不绞心愁断。

高楼扃网户，悉索跳梁鼠。佳期夕已张，明月刚三五。

明月裁入楼，风断珊瑚钩。大海在东南，众水谁西流。

脉脉复脉脉，求缯误成繴。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。